Príkaz ministra č. 41/2018
o postupe pri zrušení príspevkovej organizácie Národný ústav celoživotného vzdelávania

Gestorský útvar: odbor celoživotného vzdelávania 
		2018/11837:2-02BB

Ministerka školstva, vedy výskumu a športu podľa článku 10 ods. 2 písm. c) a článku 11 ods. 2 písm. f) druhého bodu Organizačného poriadku Ministerstva školstva, vedy, výskumu a športu Slovenskej republiky vydáva tento príkaz:
Čl. 1	
Úvodné ustanovenia 
(1)	Týmto príkazom sa ustanovuje postup pri zrušení príspevkovej organizácie Národný ústav celoživotného vzdelávania (ďalej len „NÚCŽV“) za účelom racionalizácie a zefektívnenia činnosti rozpočtových organizácií a príspevkových organizácií v pôsobnosti Ministerstva školstva, vedy výskumu a športu Slovenskej republiky (ďalej len „MŠVVaŠ SR“).
(2)	NÚCŽV sa zruší zlúčením s rozpočtovou organizáciou Štátny inštitút odborného vzdelávania (ďalej len „ŠIOV“) v súlade s § 21 ods. 3 a ods. 12 písm. b) zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len „zákon č. 523/2004 Z. z.“).
(3)	Postup podľa odseku 1 a 2  sa uskutoční v súlade s § 21 ods. 11 a 13 zákona 
č. 523/2004 Z. z.
Čl. 2	
Ukladacie opatrenia
(1)	Z dôvodu podľa článku 1 určujem termín zrušenia NÚCŽV dňom 30. júna 2019 bez likvidácie zlúčením odo dňa 1. júla 2019 so ŠIOV.
(2)	Na základe uvedeného ukladám:

a)	predložiť návrh zmeny zriaďovacej listiny NÚCŽV a štatútu NÚCŽV v súvislosti s plnením úloh NÚCŽV do času jeho zrušenia 

Zodpovední: generálna riaditeľka SLP v spolupráci s riaditeľkou OCV a ÚPR 
Termín: do 30. 9. 2018

b)	požiadať ministra financií SR o predchádzajúci písomný súhlas so zrušením NÚCŽV a povolenie iného termínu na zrušenie NÚCŽV než od prvého dňa nasledujúceho rozpočtového roka

Zodpovední: generálna riaditeľka SFRV v spolupráci s riaditeľkou OCV a s generálnou riaditeľkou SLP
Termín: do 31. 3. 2019

c)	predložiť návrh rozhodnutia ministerky školstva, vedy, výskumu a športu SR o zrušení NÚCŽV

Zodpovední: generálna riaditeľka SLP v spolupráci s riaditeľkou OCV
Termín:  do 15. 5. 2019

d)	oznámiť Ministerstvu financií SR zrušenie NÚCŽV

Zodpovední: generálna riaditeľka SFRV v spolupráci s riaditeľkou OCV a generálnou riaditeľkou SLP 
Termín: do siedmich dní od zrušenia NÚCŽV

e)	pripraviť podklady súvisiace s prechodom práv a povinností z pracovno-právnych vzťahov zamestnancov NÚCŽV na ŠIOV, vrátane návrhu na zmeny záväzných ukazovateľov počtu zamestnancov a limitu miezd a rozpočtových opatrení z toho vyplývajúcich 

Zodpovední: splnomocnenec MŠVVaŠ SR v spolupráci  s generálnou riaditeľkou OÚ, generálnou riaditeľkou SFRV, riaditeľkou OCV a riaditeľom ŠIOV 
Termín: do 31. 10. 2018

f)	požiadať Ministerstvo financií SR formou rozpočtového opatrenia o súhlas so zmenou záväzných ukazovateľov podľa písmena e)

Zodpovedná: generálna riaditeľka SFRV 
Termín: do 30. 6. 2019

g)	predložiť návrhy na zmenu organizačných dokumentov ŠIOV obsahujúce prechod kompetencií z NÚCŽV na ŠIOV

Zodpovední: riaditeľ ŠIOV v spolupráci s generálnou riaditeľkou SLP a riaditeľkou OCV 
Termín: do 31. 5. 2019

h)	postúpiť dokumenty súvisiace so zrušením NÚCŽV ŠIOVu

Zodpovední: splnomocnenec MŠVVaŠ SR v spolupráci s riaditeľom ŠIOV  a riaditeľkou OCV
Termín: do 15. 5. 2019

i)	zabezpečiť inventarizáciu majetku v zmysle zákona o účtovníctve a pripraviť delimitačný protokol.

Zodpovední: splnomocnenec MŠVVaŠ SR v spolupráci s  OHSS
Termín:  do 31. 10. 2018

j)	zabezpečiť zrušenie NÚCŽV ako klienta Štátnej pokladnice.

Zodpovední: splnomocnenec MŠVVaŠ SR v spolupráci s generálnou riaditeľkou SFRV 
    Termín: do 30. 6. 2019

k)	zostaviť mimoriadnu účtovnú závierku ku dňu zrušenia NÚCŽV

Zodpovední: splnomocnenec MŠVVaŠ SR
Termín: do 30 dní od zrušenia NÚCŽV

l)	predložiť Správu o výsledkoch rozboru hospodárenia NÚCŽV ku dňu zrušenia NÚCŽV a Zúčtovanie finančných vzťahov NÚCŽV so štátnym rozpočtom ku dňu zrušenia NÚCŽV

Zodpovední: splnomocnenec MŠVVaŠ SR
Termín: do 30 dní od zrušenia NÚCŽV

m)	predložiť správu o zrušení NÚCŽV zlúčením so ŠIOV a o prevzatí agendy NÚCŽV 

Zodpovedný: riaditeľ ŠIOV 
Termín: do 60 dní od rušenia NÚCŽV
Čl. 3	
Prechodné  ustanovenie
Osoba ustanovená do funkcie splnomocnenca MŠVVaŠ SR zodpovedná za riadenie a výkon procesu zrušenia NÚCŽV podľa príkazu ministra č. 20/2018 o postupe pri zrušení príspevkovej organizácie Národný ústav celoživotného vzdelávania a zlúčení s rozpočtovou organizáciou Štátny inštitút odborného vzdelávania zostáva odo dňa nadobudnutia účinnosti tohto príkazu ministra v tejto funkcii.
Čl. 4	
Zrušovacie ustanovenie
Zrušuje sa príkaz ministra č. 20/2018 o postupe pri zrušení príspevkovej organizácie Národný ústav celoživotného vzdelávania a zlúčení s rozpočtovou organizáciou Štátny inštitút odborného vzdelávania.
Čl. 5	
Účinnosť
Tento príkaz nadobúda účinnosť 28. septembra 2018.

ministerka

Obsah

Príkaz ministra č. 41/2018 o postupe pri zrušení príspevkovej organizácie Národný ústav celoživotného vzdelávania
Čl. 1	Úvodné ustanovenia
Čl. 2	Ukladacie opatrenia
Čl. 3	Prechodné  ustanovenie
Čl. 4	Zrušovacie ustanovenie
Čl. 5	Účinnosť